NORAKSTS

|  |  |
| --- | --- |
| 20.06.2024. | Nr.7/6 |

###### JELGAVAS VALSTSPILSĒTAS PAŠVALDĪBAS 2024. GADA 25. APRĪĻA

###### SAISTOŠO NOTEIKUMU NR.24-6 “JELGAVAS VALSTSPILSĒTAS PAŠVALDĪBAS KAPSĒTU DARBĪBAS UN UZTURĒŠANAS NOTEIKUMI” PRECIZĒŠANA

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Pašvaldībā 2024. gada 9. maijā saņemts Vides aizsardzības un reģionālās attīstības ministrijas (turpmāk – Ministrija) 2024. gada 9. maija atzinums Nr.1- 18/2900 “Par saistošajiem noteikumiem Nr.24-6” (turpmāk – atzinums), kurā Ministrija izteikusi iebildumus par atsevišķām Saistošo noteikumu normām un lūgusi Saistošos noteikumus precizēt, nodrošinot to atbilstību ārējo normatīvo aktu ar augstāku juridisko spēku prasībām.

Ņemot vērā minēto, kā arī ievērojot Vides aizsardzības un reģionālās attīstības ministrijas 2024. gada 9. maija atzinumā Nr. 1-18/2900 norādīto un saskaņā ar Pašvaldību likuma 47.panta piekto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas valstspilsētas pašvaldības 2024. gada 25. aprīļa saistošajos noteikumos Nr.24-6 “Jelgavas valstspilsētas pašvaldības kapsētu darbības un uzturēšanas noteikumi” šādus precizējumus (pielikumā):

1. Svītrot 7. punktā vārdus “un kapsētu apsaimniekotāja norādījumus”.
2. Izteikt 8.2. apakšpunktu šādā redakcijā:

“8.2. ārpus kapavietas robežām:

8.2.1. stādīt kokus, krūmus, dzīvžogus;

8.2.2. novietot kapavietas aprīkojumu, ierīkot kapavietas kopšanas inventāra (plastmasas pudeļu, trauku, maisu, grābekļu u.tml.) glabātuves;”

1. Svītrot 8.11. apakšpunktā vārdu: “motorizētajiem”.
2. Svītrot 44.1. apakšpunktu, attiecīgi mainot turpmāko apakšpunktu numerāciju.
3. Izteikt 49. punktu šādā redakcijā:

“49. Kapsētas apsaimniekotāja faktisko rīcību un pieņemtos lēmumus normatīvajos aktos noteiktajā kārtībā var apstrīdēt pašvaldības izpilddirektoram.”

1. Izteikt 50. punktu šādā redakcijā:

“50. Pašvaldības izpilddirektora lēmumu normatīvajos aktos noteiktajā kārtībā var pārsūdzēt Administratīvajā rajona tiesā.”.

1. Izteikt 51. punktu šādā redakcijā:

“51. Par Noteikumu 8.2.1., 8.3., 8.4. apakšpunktā noteikto aizlieguma prasību neievērošanu piemēro administratīvo sodu fiziskām personām šādā apmērā: brīdinājumu vai naudas sodu līdz desmit naudas soda vienībām.”.

1. Svītrot 52. punktā vārdus “Kontroli par Noteikumu izpildi un”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 20. jūnijā